रमजान की दुआओं का बहाना लेकर मस्जिद बुलाया, खाने में नींद की गोलियों मिलाई
Pakistan's Gujarat Mosque Rape Case;  इसके बाद पुलिस ने मामला दर्ज कर जांच शुरू कर दी है। मौलवी मुहम्मद रियाज के खिलाफ दर्ज FIR के मुताबिक घटना 9 और 10 मार्च के दरमियानी रात को हुई।
पाकिस्तान के गुजरात में एक नाबालिग लड़के ने मौलवी पर उसका रेप करने का आरोप लगाया है। इसके बाद पुलिस ने मामला दर्ज कर जांच शुरू कर दी है। मौलवी मुहम्मद रियाज के खिलाफ दर्ज FIR के मुताबिक घटना 9 और 10 मार्च के दरमियानी रात को हुई।
रिपोर्ट्स के मुताबिक मौलवी ने नाबालिग लड़के को रमजान की दुआओं का बहाना लेकर उसे मस्जिद में बुलाया था। जिसके बाद उसे रात भर वहीं रुकने को कहा गया। लड़के का आरोप है कि मौलवी ने उसे जो खाना दिया उसमें नींद की दवाई मिली हुई थी।
मारपीट कर जान से मारने की धमकी दी
लड़के का आरोप है कि मौलवी ने सारी रात उसके साथ कुकर्म किया। लड़के ने बताया कि सुबह 8 बजे जब वो उठा तो उसे पता चला कि उसके साथ गलत हुआ है। FIR में लड़के ने मौलवी पर मारपीट करने और जान से मारने की धमकी देने के भी आरोप लगाए हैं। पुलिस ने मौलवी के खिलाफ धारा 377 के तहत अपराध दर्ज किया है।
2021 में भी आया था ऐसा मामला
पाकिस्तान में 2021 में भी एक ऐसा मामला सामने आया था। लाहौर में एक इस्लामिक स्कूल में पढ़ने वाले मौलवी ने एक बच्चे के साथ कुकर्म किया था। शुरुआत में जब बच्चे ने उसकी शिकायत की तो किसी ने भी उसका यकीन नहीं किया। इसके बाद उसे अपने साथ हो रहे दुष्कर्म का खुद वीडियो बनाकर उसका सबूत दिया था।
एक रिपोर्ट के मुताबिक पाकिस्तान में हर दिन कम से कम 8 बच्चों को सेक्शुअल एसॉल्ट का सामना करना पड़ता है।
पाकिस्तान की ये खबर भी पढ़ें...
इस्लामाबाद के F-9 पार्क में लड़की का रेप:1000 रुपए देकर कहा- शाम को मत निकला करो; महिलाओं के लिए नर्क कैसे बना पाकिस्तान?
पाकिस्तान की राजधानी इस्लामाबाद के सबसे पॉश इलाके में है फातिमा जिन्ना पार्क यानी F-9। इसके एक तरफ दर्जनों फास्ट फूड की दुकानें हैं, दूसरी तरफ क्रिकेट ग्राउंड और उससे लगा पाकिस्तान एयरफोर्स का अस्पताल।
2 फरवरी की शाम इस पार्क में एक ऐसी घटना घटी जिसने पूरे देश को झकझोर दिया, लेकिन उसके बाद जो हुआ वो उससे भी घिनौना था। सिलसिलेवार तरीके से पहले पूरी घटना जानते हैं। पूरी खबर यहां पढ़ें...